ming030890/wiki-yue-high-quality huggingface dataset:
手球

手球運動係喺1898年由丹麥人Holger Nielson所創，佢利用室內場地首創七人制手球，比賽方式係喺室內場地兩邊各擺一個龍門，雙方各派七名球員以手傳波接波以及射門。Holger Nielson並喺1906年制定手球規則。
同一時期，德國亦有一項類似手球嘅運動，稱為門球。係德國人Carl Schelenz所發明、適合女性嘅運動。1920年，Carl Schelenz參考門球規則制定咗11人制手球嘅規則，並極力推廣，自此手球成為歐洲地區極為流行嘅一項運動。直到第二次世界大戰爆發，歐洲成為主要戰場，手球嘅推廣運動至暫告中斷。
戰後喺丹麥首都哥本哈根成立國際手球聯合會（IHF），並大力推廣七人制手球，從此11人制手球便逐漸式微。1972年西德慕尼黑奧運會首度將七人制手球列為男子組正式競賽種類；而1976年加拿大蒙特利爾奧運會就增設女子手球比賽。手球運動亦正式成為國際性運動項目。
手稻區

手稻區係日本北海道札幌市嘅一個行政區，喺2020年7月31號人口有141,983人。
手粉

手粉係種香港新界圍村傳統小食，出面嗰層係溝糯米粉、粘米粉、糖粉，入面再包甜餡（通常係花生碎，亦可以用芝麻、椰絲等），攞去蒸熟，最後切成一個個方塊，面頭給一個紅印。手粉多數用喺祭祀場合。
張植煒

張植煒，香港親中派商人，祖籍廣東汕頭，駿榮控股創辦人。

家庭
佢已經結咗婚，老婆係張林佳霆。

政治立場
佢係香港親中派一員，除咗係汕頭市港澳區政協委員，親中組織香港潮州商會會董外，佢亦有份推動中國一帶一路嘅政策。

獲野雞大學頒發榮譽博士資格
佢報稱攞到美國林肯大學榮譽管理博士同埋亞洲知識管理學院院士資格，但呢兩間院校嘅資格備受質疑。有線新聞亦喺2019年報道，林肯大學其實係野雞大學，未獲註冊認可，比錢就有得攞佢哋唔同嘅頭銜。
張楚晞

張楚晞，香港親中派人士，曾經被指喺2012年中共滲透香港大學學生會風波，幫助中共滲透嘅行動。
張樂聲

張樂聲（1981年6月28號—）係新加坡作詞人，本身來自中國浙江溫州，之後去咗南洋理工大學修讀電氣與電子工程專業。音樂事業以外，佢正職係一位銀行客戶經理。
佢曾經連續三年奪得亞洲電視大獎最佳主題曲獎，同埋七次奪得紅星大獎最佳主題曲獎。

早年經歷
張樂聲本身來自中國浙江溫州，係屋企嘅獨生仔，父母都係教師出身。佢自己形容，自己屋企比較重視傳統禮儀嘅傳承。
1999年，張樂聲考到浙江大學，未入學之前遇到新加坡教育部去中國收生，佢當時一心想出國睇睇，然後咁啱有呢個機會，就去咗新加坡。
佢喺1999年11月去到新加坡，之後曾經去一啲民歌餐廳自薦，認識咗一個作曲嘅本地朋友，而佢因為華語水平比較好，於是就開始幫手寫歌詞。不過，英文溝通反而就成為咗佢嘅障礙，所以當時就隨身攜帶一個電子辭典，後嚟就慢慢適應。
佢喺2005年成為新加坡永久居民，喺2012年成為新加坡公民。

感情生活
張樂聲喺2004年認識佢太太，喺2009年結婚，佢哋個女喺2014年出世。

部分作詞作品
《以剛克剛》－新傳媒電視劇《衛國先鋒》主題曲 
《年輪》－新傳媒電視劇《絕世好工》主題曲
《愛在身旁》－新傳媒電視劇《我愛我家》主題曲
另外，佢亦係蔡淳佳音樂事業嘅一位主要合作夥伴。
張棟樑

張棟樑（英文：Nicholas Teo，1981年11月29號—），馬來西亞歌手演員。喺馬來西亞砂拉越古晉出世，臺灣世新大學口語傳播學系肄業。
張楚翹

張楚翹（粵拼：zoeng1 co2 kiu4；英文：Cheung Cho Kiu；1990年12月18號—），係香港填詞人。佢主要作品有JC《說散就散》、黎明《我可以忘記你》、Twins《失約》、衛蘭《You Go I Go》等。

經歷
佢喺天主教普照中學同香港知專設計學院畢業。佢因為讀咗填詞人林夕寫嘅《原來你非不快樂》呢本書，啟發咗佢鍾意廣東歌嘅歌詞，佢之後仲跟咗林夕學嘢。2011年，佢報讀伯樂音樂學院搞嘅《粵語填詞證書課程》，之後佢被引薦做合約填詞人同伯樂音樂學院填詞課程導師。
張樂行

張樂行（1811年—1863年4月5號），係大清中後期起義勢力捻軍嘅其中一位首領，安徽亳州渦陽人，畀太平天國封做沃王。
朴忠栽

朴忠栽（1980年8月19號—），藝名前進，係大韓民國嘅一個男藝人同埋歌手。
朴慧秀

朴慧秀，係大韓民國嘅一個女藝人同埋歌手。
朴憲永

朴憲永（朝鮮文：박헌영；1900年5月1號—1956年12月5號），號而丁（이정）、而春（이춘），字德永（덕영），假名金成三（김성삼），係朝鮮獨立運動家、記者、政客。忠清南道禮山出世。佢喺1925年加入朝鮮共產黨，日本殖民時期多次被逮捕。
佢喺解放後嘅1948年4月投奔北朝鮮。參與朝鮮民主主義人民共和國建國，歷任副總理兼外務部長。1953年因為被指從事間諜賣國活動而落臺接受調查。1956年7月被判死刑，12月被處決。
朴成奎

朴成奎，係大韓民國嘅一個男藝人同埋歌手。
朴志效

朴志效（粵拼：pok3 zi3 haau6），係大韓民國嘅一個女藝人同埋歌手。
朴志妍

朴志妍，係大韓民國嘅一個女藝人同埋歌手。
朴志晟

朴志晟，係大韓民國嘅一個男藝人同埋歌手。
朴志胤

朴志胤，係大韓民國嘅一個女藝人同埋歌手。
朴惠慶

朴惠慶，係大韓民國嘅一個女藝人同埋歌手。
打越大樹

打越大樹（1996年5月22號—）係日本足球員，打後衞位置，效力北九州向日葵。
打蛇

《打蛇》（英文：Lost Souls）係1980年港產劇情片，牟敦芾執導，邵氏公司出品。呢齣戲有好多裸露鏡頭，以及強姦、雞姦、監生燒人等暴力情節。

劇情
香港喺1980年10月取消抵壘政策，採取即捕即解政策，一班中國大陸非法入境者趕喺三日寬限期之內，用遊水、撐船等方式偷渡到香港申請身分證。佢哋喺邊境地區俾「打蛇集團」綁架，凌辱、虐待佢哋，逼佢哋講香港親戚電話號碼，以收取贖金。卒之「人蛇」反抗，打贏「打蛇集團」，逃出生天，不過收尾都係唔好彩俾警察捉到。
打金麻

打金麻（Tacoma，讀/təˈkoʊmə/，美國字典：/tə·kō′·mə/），北話譯塔科馬，係美國一城，又係一埠，歸華盛頓州。個城地處大平洋東岸，即係北美洲西岸，喺些路西南五十一千米，省城奧林比亞五十千米。二千年統計，人口19萬3556，統計部門估計2008年有19萬7181。打金麻係省中第三大城。打金麻埠，係美國太平洋海岸一帶，國際貿易集散地。而1800年代，美國北太平洋鐵路，就揀咗呢個城做終站，因爲咁，有命運之城（City of Destiny）之稱。
打金麻喺二十世紀中期衰落，皆因人口分散，散落周圍。近年市區得以復蘇，有唔少新建設，有唔少投資，例如大學同輕鐵等。
打金麻舊時工人雲集，所以一向畀人印象粗鄙。
打針

打針，文雅就叫注射，係用針筒督穿皮膚將液態嘅藥（譬如疫苗）打入血管度。
打西瓜

打西瓜（粵拼：daa5 sai1 gwaa1；日文：スイカ割り）係日本地區喺夏天嗰時，海灘嗰度成日搞嘅一個集體遊戲。個遊戲規則係限喺一個範圍，將西瓜求其放喺沙灘度嘅一個指定範圍入面嘅位，跟住將要挑戰嘅玩家矇咗對眼嚟原地轉幾圈，之後先至開始搵西瓜嚟打。參賽者可以按附近嘅觀眾通水嚟搏西瓜嘅位，如估搏正個西瓜就係贏咗。
不過呢個遊戲為咗加難度嘅關係，已經喺日本當地出咗好幾個打西瓜嘅衍生版。就係入面有老友記同搗亂檔嘅人，不過搗亂檔嘅人就比較多，老友記就比較少。因為老友記畀出嚟嘅嘢，結果畀搗亂檔啲人嘅聲浪搞殘咗，搞到參賽者好似個盲頭烏蠅噉四圍蹤。
呢個遊戲喺夏天，日本嘅海灘嗰邊都好興吓。由於佢各地嘅習慣同遊戲方法都唔一樣，所以都有好多個玩法。呢個遊戲冇限制到參賽人數。
打野戰

一班人喺度打野戰。
打野戰（Airsoft或者Live wargame）係種射擊運動，一班玩家先組隊，每人揸住把汽槍，響特定場地範圍入面對戰。呢隻遊戲源自軍隊入面嘅訓練，之後畀人娛樂化。通常打野戰場地都會提供埋野戰裝備，例如汽槍、靴鞋、戰術背心等等，但係經常玩野戰嘅人通常會自備裝備。
香港好多時都將呢隻遊戲直接叫「Wargame」，但英文反而好少咁樣叫。
打造天子門生

《打造天子門生》係套美國嘅劇情片電影，片長108 分鐘。佢喺2002年11月22號上畫。
松本孝平

松本孝平（1994年7月31號—）係日本足球員，打前鋒位置，效力SC相模原。
松本大樹

松本大樹（1977年12月9號—）係日本足球員，司職後衞，效力過大阪飛腳，及大宮松鼠。
松本大輝

松本大輝（1991年5月29號—）係日本足球員，司職前鋒，效力過甲府風林，及長崎成功丸。
松本和香子

松本和香子 ，係日本嘅一個女藝人同埋配音員。
松本圭介

松本圭介（1988年6月17號—）係日本足球員，司職中場，效力過MIO Biwako Shiga，及盛岡仙鶴。
松本利夫

松本利夫（日文：まつもと としおMatsumoto Toshio、1975年5月27號—）係日本男舞者、演員，又叫MATSU，神奈川縣川崎市人，依家隸屬EXILE。
佢響2007年證實患上貝賽特氏症，左眼視力幾乎冇嗮。
響2014年1月1號宣佈正式結婚，響2016年生咗個仔。
松本城

松本城係日本一座古城，喺長野縣松本市。
松本城係日本楔位文，重未完成，麻煩你幫手補充內容。
松本大弥

松本大弥（2000年8月10號—）係日本足球員，打中場位置，效力廣島三箭。
松本凪生

松本凪生（2001年9月4號—）係日本足球員，打中場位置，效力大阪櫻花。
救助兒童會

救助兒童會（Save the Children）係一間國際非牟利慈善組織，1919年喺英國成立，現在喺120多個國家運營，主要關注兒童權益議題。

歷史
1919年4月15號，艾婕蘭泰·賈伯同埋多蘿西·巴克斯頓喺倫敦創立呢個組織，最初目標係解決一戰結束後，奧匈帝國嘅兒童飢餓問題。同年5月，佢喺皇家阿爾伯特音樂廳首次公開舉行會議，得到唔少公眾嘅支持，1919年12月，教皇本篤十五世公開宣布對佢嘅支持，並且喺諸聖嬰孩殉道慶日發起募捐。

關於香港分會嘅爭議
喺香港，佢哋曾經被批評，行政同籌款開支過高，其中喺2016年比例甚至去到25%，即係每100蚊捐款就有25蚊攞咗去做行政同籌款開支。但係香港好多其他機構，都可以去到10%以下。另外，佢哋長期喺立場親中嘅無綫新聞台落廣告，亦比一啲黃色經濟圈嘅支持者批評。
救援犬

救援犬係負責幫手喺有需要嘅時候去揾同埋救人嘅狗，一般都係喺天災、意外、或者犯罪之後會用到。因為狗有特別嘅嗅覺能力，能夠好快咁聞到人嘅味，所以會快過淨係用人揾。救援犬有試過喺好多山旮旯嘅地方揾到人，例如地底、水底、雪下面、同埋冧咗嘅大廈底等等，所以佢哋對救援行動都係有一個好重要嘅貢獻。
救火

救火，又叫滅火、打火、消防，係想救熄啲火，以免更多人命、財產同環境損失。家下救火係種專業，通常由火燭鬼去做。
救參96小時

《救參96小時》（粵拼：gau3 sam1 gau2 sap6 luk6 siu2 si4，英文：Taken）係一套喺2008年上畫嘅法國片，由皮亞摩洛執導，主角係里安納遜、瑪姬格蕾斯同花姬贊臣。
救命鐘

救命鐘，又叫平安鐘，係種警鐘服務，主要係畀一個人住嘅老人家或者其他行動唔方便嘅人喺屋企度用，當佢哋出事時，一㩒掣就可以召喚緊急醫療服務求救。
救火英雄

《救火英雄》（As The Light Goes Out）係2014年香港電影，由謝霆鋒、余文樂、任達華、胡軍主演，郭子健執導。
救命

救命，又叫救生、救援，係拯救生命嘅行為，多數都喺意外現場搵傷者同送佢哋去醫治。
救殭清道夫

《救殭清道夫》（英文：Vampire Cleanup Department），係2017年上畫嘅港產片，由蔡瀚億、林明禎、錢小豪、吳耀漢、羅莽、趙學而、袁祥仁、邵音音主演，趙善恆、甄栢榮執導。
教育社會學

教育社會學（）係講緊公共制度同個人經驗點樣影響教育同埋佢嘅結果。佢係關於現代工業化社會嘅公共教育系統，包括高等、進修、成人、持續教育嘅擴張。
教育心理學

教育心理學（educational psychology）係心理學一個子領域，研究將心理學原則應用落去教育嗰度。
教育界功能界別

教育界功能界別係香港立法會一個功能界別，選民嚟自註冊教育工作者。
徐佳琦

徐佳琦（Jackie Xu，1988年2月29號—）係出身上海嘅香港息影女藝人，2008年開始喺上海做模特兒，2011年到香港發展，喺2010年代拍過多套電影。
徐俊逸

徐俊逸（英文：Johnny Tsui Chun Yat，1995年4月7號—）係香港新聞從業員，前有線電視HOY TV高級主播同財經記者，亦做過TVB。

簡歷
徐俊逸畢業於昆士蘭大學，本科主修新聞學，碩士主修傳播學。
徐俊逸畢業後於2019年加入Now新聞擔任主播，2020年中轉職無綫新聞，先任職外電編輯，再轉任無綫新聞台主播。徐俊逸曾經喺2021年11月離開無綫新聞並從事其他行業，但於2022年1月重返無綫新聞台任職高級主播，同年9月轉任財經組記者。2023年9月改投有線新聞。
徐倩姿

徐倩姿，香港律政司人員。
佢因為喺一啲同香港反送中運動相關嘅案件入面代表政府，所以得到一啲媒體嘅關注，亦因為咁曾經被美國國會暨行政當局中國委員會點名，批評佢有份侵犯香港人人權。
徐佩旒

徐佩旒（1881年—1911年）係黃花崗七十二烈士之一，祖籍廣東花縣。
徐仁壽

徐仁壽（1889年—1980年）係香港當地第一個唐人開辦英文中學，之前當地嘅學校主要都由教會或來自海外嘅宣道會開嘅。
徐仁壽祖籍廣東五華，佢阿爺係基督教會嘅長老，父親係先生。細個嗰陣跟佢老竇嚟香港生活，入聖約瑟書院讀書，所以咁信天主教。畢業後到廣東梅縣教中學，四年後返到母校聖約瑟書院教書。1919年，徐仁壽單獨創華仁書院，其後邀得舊同事林海瀾一齊辦學；到1924年又到九龍開分校。
徐仁壽喺事業巔峰嘅時候突然退休，將兩家華仁書院的辦學權轉讓畀咗天主教修會耶穌會。退休之後，搬去北婆羅洲經營樹膠業。
徐仁壽係粉嶺崇謙堂村嘅故居、位於崇謙堂對面嘅「石廬」，香港特區政府列咗做二級文物，由佢啲親人、當地彭姓嘅原居民打理。
徐仁壽先生嘅仔徐家祥係香港首位華人政府行政官。
徐俊英

徐俊英，係大韓民國嘅一個男藝人同埋演員。
徐保生

徐保生（1891年—1911年）係黃花崗七十二烈士之一，祖籍廣東花縣。
格連福特

格連福特（英文：Glenn Ford，1916年5月1號—2006年8月30號）係加拿大一個男演員同埋軍官，佢嘅出名作品有《蕩婦姬黛》同埋《芝加哥剿匪戰》。
格連

莫里斯格連（Maurice Greene，1974年7月23號—）係美國退役短跑田徑運動員。佢曾經係100米跑世界紀錄保持者，時間係9秒79。

生平
格連喺堪薩斯州嘅堪薩斯城出世，响FL Schlagle 高校訓練出嚟。佢喺學校本來係玩開美式足球嘅。後嚟接觸咗跑步，就漸漸鍾意咗佢嗱。
佢第一次參加國際大賽係喺1995年响瑞典嘅哥德堡舉行嘅世界田徑錦標賽，不過佢當日冇盡全力，所以佢入唔到100米跑8強。响亞特蘭大舉行嘅1996年夏季奧林匹克運動會佢冇資格代表美國參賽。
1999年响雅典舉行嘅世界田徑錦標賽，格連攞咗100米跑冠軍。佢喺200米跑一樣掂，攞咗200米跑冠軍，佢嘅強項就係100米跑。佢成功咁响2000年悉尼奧運攞咗佢第1個奧運金牌。由於佢受到傷患困擾，所以响200米跑冇代表美國出賽。
1999年佢刷新咗100米跑嘅世界紀錄9秒79（+0.1 m/s wind），超越咗庇利保持嘅世界紀錄9秒84（+0.7 m/s wind），由於超風速嘅關係，所以電子計時上所顯示呢個結果就冇被大會承認為世界紀錄。格連又破咗庇利保持嘅室內50米跑世界紀錄；但係呢個世界紀錄而家重承認嘅。佢又兩次破咗室內嘅60米跑世界紀錄。佢响室內嘅60米跑嘅紀錄係6秒39。 兩個紀錄仍然保持。
2002年，格連嘅100米世界紀錄被美國隊友添蒙哥馬利破咗紀錄，蒙哥馬利快格連0.01秒。跑出嘅時間係9秒78（+2.0 m/s），蒙哥馬利之後被驗出服用禁藥，所以被取消資格冇得參賽。鮑維喺2005年又破咗蒙哥馬利所保持嘅100米跑紀錄；時間係9秒77（+1.6 m/s wind）。
2004年夏季奧林匹克運動會，格連喺100米跑只得到第3名攞咗面銅牌。同埋4x100米接力為美國隊得到面銀牌，比英國隊慢0.01秒。
佢响2007年退役。
格里戈里·季諾維也夫

格里戈里·季諾維也夫（俄文：Григорий Евсеевич Зиновьев，1883年9月11號—1936年8月25號），係蘇聯建國時嘅政治人、革命家同埋思想家。佢喺1917年十月革命後係蘇共中央政治局委員、列寧格勒蘇維埃主席。1919年3月，做共產國際執行委員會嘅主席。
格迪爾

格迪爾（法文：Créteil）係法國一城，馬恩河谷省省會，人口有9萬。
格連莊臣

格連莊臣（粵拼：gaak3 lin4 zong1 san4，英文：Glen Johnson，出世名Glen Stephens；1984年8月23號—）係英倫男足球員，踢後衞，2002年開始踢職業。

葳蕤史
呢節要加長。
樸茨茅夫
英格蘭足總盃冠軍：2008年；
利物浦
英格蘭聯賽盃冠軍：2011/12年
格連韋倫

格連韋倫（粵拼：gaak3 lin4 wai4 leon4，英文：Glenn Whelan，1984年1月13號—）係愛爾蘭男足球員，踢中場，2003年出道。

葳蕤史
呢節要加長。
錫周三
英格蘭甲組足球聯賽附加賽冠軍：2005年；
史篤城
英格蘭足球冠軍聯賽亞軍：2007/08年；
英格蘭足總盃亞軍：2010/11年；
格賴夫斯華特

格賴夫斯華特（德文：Greifswald，德文讀音： [ˈɡʁaɪfsvalt]）係德國一個城市，喺美倫堡－前波瑪恩，人口約莫6萬。
格連尼治標準時間

英國格連尼治皇家天文臺大門出面嘅24小時制電子大鐘，顯示格連尼治標準時間。
建議將格連尼治標準時間改名做格林尼治標準時間。 講明理由，撐、反都得。（即搬）
呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
格連尼治標準時間（英文：Greenwich Mean Time，W唔發音）又叫格林尼治標準時間，係由英國格林尼治皇家天文台發佈嘅標準時間。從1924年開始，格連尼治天文台每個鐘會發佈一次對時訊息。
理論上講，格連尼治標準時間嘅中午12點係太陽位於格連尼治子午線正上方嘅時間。由於地球自轉嘅速度唔穩定，而公轉嘅軌道係橢圓形而唔係正圓形，因此唔同季節嘅格連尼治標準時間中午12點，同太陽日嘅中午12點會有誤差。喺原子鐘報時普及化之後，格連尼治標準時間已經唔再係全球標準。
新華

新華（粵拼：san1 waa4），字面意思係新中國，喺用語上，有時指中華民國（相對王朝時代嘅中國而言），有時指中華人民共和國（相對共產革命之前嘅中國而言）。可以係：

機構組織
新華通訊社，中華人民共和國嘅國家通訊社，又叫新華社。
新華每日電訊，新華社主辦嘅報紙。
新華網，新華社嘅網站。
中國新華新聞電視網，新華社主辦嘅電視臺，有中、英文兩個臺。
新華通訊社香港分社，又叫香港新華分社。
新華通訊社澳門分社，又叫澳門新華分社。
新華澳報，澳門私營嘅中文報紙，立場親建制派。
新華日報，中共江蘇省委嘅機關報，由新華報業傳媒集團打理。
新華報業傳媒集團，新華日報嘅主辦公司。
新華報業網，由同間集團主辦嘅網站。
新華書店，中國內地嘅連鎖書店，受中共中央宣傳部、中國出版集團公司控制。
新華控股，香港嘅企業，同新華社曾有股權關係。
新華保險，中國嘅保險公司，同新華社曾有股權關係。
新華旅遊，香港嘅持牌外遊旅行社。
新華集團，香港嘅集團公司，由蔡冠深家族創立。
新華匯富金融，總部喺香港嘅金融公司，屬新華集團。
中國新華航空，中國嘅航空公司，屬海航集團。
新華文軒，四川嘅出版公司，總部喺成都。
新華銀行，中國嘅銀行，冇咗。
延安新華廣播電臺，中央人民廣播電臺嘅前身。
新華經濟，日本嘅媒體企業，專做中國嘅經濟資訊。

地名
新華區，多處。
新華街道，多處。
新華路街道，多處。
新華鎮，多處。
新華鄉，多處。
新華村，多處。
新華門，北京中南海嘅門。
新華路，多處。
新華社 (越南)，越南嘅社，多處。

書
新華字典，中國權威性嘅小型中文字典。
新華詞典，中國嘅中文辭典，以語文爲主、兼收百科，由商務印書館編纂。

第啲
新華輪，招商局嘅客貨輪船，沉咗多時。
新華戲院，廣州舊時嘅戲院。
花都新華陵園，花都嘅公立墓園。
新華文學，簡稱自「新加坡華文文學」，指星加坡用華文創作嘅文學。
新華族，日本華族制度下嘅一類華族。
新華字典

《新華字典》（粵拼：san1 waa4 zi6 din2；簡化字：新华字典）係中國大陸地區，由中國社會科學院語言研究所編著，商務印書館負責出嘅一本權威性最犀利嘅細型現代漢語規範字典，入面有簡繁對照同中國大陸嘅漢語拼音、臺灣嘅注音符號。而家最新出到第11版。
新華字典喺各個中國大陸嘅小學一年級入學之後，發書時必發嘅字典之一；亦係世界上最受歡迎嘅字典同最多人買嘅書。

歷史
字典喺1950年5月23號由國家出版總署（今日嘅國家新聞出版廣播電影電視總局）副署長葉聖陶急召北京大學校長，商議其中文系主任魏建功到國家出版總署編審局搞咗新華辭書社，出手解決嗰時炒得好犀利嘅「中國究竟有幾多個漢字」問題。1953年，第一版《新華辭典》正式面世，嗰時由人民教育出版社印。最初按注音順序嚟排，後嚟改成漢語拼音字母順序嚟排。從1957年開始改由商務印書館重新編排出版，從而逐漸形成中國大陸嘅熱門字典之一。
雖然文革初期受破四舊浪潮影響而停止出版，但1970年11月，受到周恩來指示影響，字典喺1971年恢復出版，嗰時收錄啲字反映咗文革嘅特色味道直到1979年先至唔要。
中國改革開放之後，字典按國家形勢變化而修訂咗好多次，從1992年開始用咗現代漢語通用字表出現過嘅字，2000年出咗漢英雙解新華字典。2004年改成用B6紙嘅大字印刷版。2011年正式出第11版，入邊加咗1500幾個繁體字。
健力士世界紀錄大全官方喺2016年4月12號宣佈，新華字典係世界上最受歡迎嘅字典同最多人買嘅書。到2015年7月28號為止，一共賣咗5.67億本。
新華旅遊

新華旅遊（英文：Sunflower Travel Service，香港旅遊牌照號碼：350196）係香港持牌外遊旅行社，喺1974年成立，家陣有4間分行。佢英文名意思同標誌都係向日葵。
新華街道

新華街道 (北京)：喺北京市通州區。
新華街道 (晉中)：喺山西省晉中市榆次區。
新華街道 (烏海)：喺內蒙古自治區烏海市海勃灣區。
新華街道 (巴彥淖爾)：喺內蒙古自治區巴彥淖爾市臨河區。
新華街道 (瀋陽)：喺遼寧省瀋陽市和平區。
新華街道 (大連)：大連有2個新華鎮。
新華街道 (撫順)：喺遼寧省撫順市順城區。
新華街道 (遼陽)：喺遼寧省遼陽市白塔區。
新華街道 (朝陽)：喺遼寧省朝陽市龍城區。
新華街道 (吉林)：喺吉林省吉林市樺甸市。
新華街道 (通化)：喺吉林省通化市梅河口市。
新華街道 (白城)：喺吉林省白城市洮北區。
新華街道 (延邊)：喺吉林省延邊朝鮮族自治州圖們市。
新華街道 (哈爾濱)：喺黑龍江省哈爾濱市道裡區。
新華街道 (大慶)：喺黑龍江省大慶市大同區。
新華街道 (七台河)：喺黑龍江省七台河市勃利縣。
新華街道 (牡丹江)：喺黑龍江省牡丹江市愛民區。
新華街道 (阜陽)：喺安徽省阜陽市潁東區。
新華街道 (德州)：喺山東省德州市德城區。
新華街道 (開封)：喺河南省開封市鼓樓區。
新華街道 (焦作)：喺河南省焦作市解放區。
新華街道 (南陽)：喺河南省南陽市宛城區。
新華街道 (駐馬店)：喺河南省駐馬店市驛城區。
新華街道 (廣州)：喺廣東省廣州市花都區。
新華街道 (韶關)：喺廣東省韶關市武江區。
新華街道 (茂名)：喺廣東省茂名市茂南區。
新華街道 (黔南)：喺貴州省黔南布依族苗族自治州都勻市。
新華戲院

（Sun Wah Theatre），又稱新華電影院、新華寬銀幕電影院，係一間曾喺廣東省廣州市中山五路經營嘅老牌戲院。喺1932年開業，投資人係美國華僑朱蔭橋、朱家藩。第一部喺戲院上畫嘅片係香港有聲電影《桃花亂放》。戲院見證咗昔日惠愛路嘅繁盛輝煌，舊陣時市民都以到過新華睇戲為榮。
1949後，新華戲院成咗首輪片放映點，1955年畀當局公私合營，1956年畀改成廣州市第一間寬銀幕身歷聲電影院。1988年陣，戲院係廣州率先引進鐳射電影(又叫做鐳射錄影)嘅影院。
1994年年尾，由於廣州地鐵一號線牽連清拆中山路騎樓街，新華戲院、新星戲院、美華戲院等老牌影院，連同其他老字號就此消失。復建嘅五月花影城據話係延續咗新華戲院嘅回憶。
新華澳報

《新華澳報》（葡文：Jornal San Wa Ou）係份澳門嘅中文報紙，逢禮拜一至禮拜六每日出版，內容亦會喺自己個網站道同步公開；其社長兼總編輯為林昶，副社長兼總經理為周海燕。

特色
呢份嘢嘅立場十分之親中共；設言論欄目「華澳人語」及「兩岸觀察」，亦有專訪稿版「彩色人生」。
該報嘅非原創比重極大（除咗「華澳人語」、「兩岸觀察」、「本澳新聞」及「要聞」之外嘅每一個部件都係噉樣……）——由無數唔同來源搬字過紙得到，有啲算新聞界嘅常規操作（例如用新鮮嘅通訊社稿件……），亦有啲對於嗰行嚟講係怪異做法（例如用其他報刊或網站嘅陳舊文章……）。
手唧車

手唧車，簡稱唧車，係運貨時用到嘅一種手推車，將啲貨堆上去卡板，手唧車就可以鏟起推走。
唧車係一種細型起重裝置，可以喺倉庫、貨櫃碼頭同埋工廠入面短距離運送。電唧車通常由電動馬達驅動，用家可以操控叉子提起貨物，並透過輪子移動，將大型物件搬到需要嘅位置。
手塚弘道

手塚弘道 ，係日本嘅一個男配音員。

配音作品一覽
呢個表唔完整，歡迎加料。
手塚治蟲

手塚治蟲（粵拼：sau2 cung2 zi6 cung4、日文：手塚 治虫(Tetsuka Osamu)；1928年11月3號—1989年2月9號），原名手塚治，係日本漫畫家、動畫家、醫生、醫學博士，大阪府豐能郡豐中町人。著有森林大帝（小白獅）、小飛俠阿童木、怪醫黑傑克等等，
1989年2月9號，佢因為胃癌過咗身，終年60歲。
手塚康平

手塚康平（1996年4月6號—）係日本足球員，司職中場，效力柏太陽神。
手坳

手坳係身體部位，響正手踭背面。抽血多數會響呢個位附近做。
手塚千春

手塚千春 ，係日本嘅一個女藝人同埋配音員。
手塚聰

手塚聰（1958年9月4號—）係日本足球員，司職前鋒，曾經喺1980～1988年間爲日本足球代表隊出場25次，入咗2球。
手塚貴子

手塚貴子（1970年11月6號—）係日本足球員，踢前鋒，曾經喺1986～1991年間為日本女子足球代表隊出場41次，入咗19球。佢代表日本參加過1991年FIFA女子世界盃。
手寫辨識

手寫辨識（handwriting recognition）係指教人工智能辨識手寫嘅文字嘅技術。
新昌

新昌係中國浙江紹興一個縣，總面積1213平方公里，人口43萬。
新昌營造集團

新昌營造集團（英文：Hsin Chong Construction Group，港交所：0404）係香港一建築公司，由葉庚年先生喺1939年獨資創立，現任主席朱鼎健博士。公司喺英國百慕達註冊，香港總部喺觀塘偉業街新昌中心。
1990年代尾，新昌牽涉入短樁醜聞。所以喺1999年至2002年之間被禁止競投政府合約。
2010年年底，未完成合約總額達到100億港元，年度收益42億港元。
新日本宗教團體聯合會

新日本宗教團體聯合會簡稱新宗聯，係一個日本嘅宗教組織。二戰之後日本出現好多新宗教，喺1951年10月17號呢啲新宗教團體成立咗一個全國性嘅組織，叫做「新日本宗教團體聯合會」，日本政府亦喺1953年3月9號批准成為財團法人。新宗聯嘅宗旨係推動宗教自由、宗教之間交流、政教分離 。

組織
新宗聯總共有66個團體會員，日本全國唔同區夾埋有11個總支部，而每個都道府縣同地區夾埋有 55個協議會。總部喺東京涉谷。

日月神一條
日之教
平和觀音妙庵
法公會
妙道會教團
三輪神道宏充教
立正交成會
良耕教本部教會
靈波之光教會
和光道教團
新宗聯總共有66個團體成員，呢度只係一部份 
。
新明正廣

新明正廣（1972年7月16號—）係日本足球員，司職中場，效力過札幌岡薩多，及甲府風林。
新明斯克協議

《新明斯克協議》 (英文：Minsk II) 係一份嘗試補救《明斯克協議》嘅停火協議，喺2015年2月喺明斯克度簽。

歷史
到2015年頭，任何對於頓巴斯和解嘅談判都冇任何進展。雖然《明斯克協議》成功調低場仗嘅激烈度，但係一路其實都繼續有小型嘅鬥爭。到2015年1月尾，親俄嘅頓涅茨克人民共和國同盧甘斯克人民共和國又開始咗一次軍事攻擊，條協議等同冧哂。
喺1月期間，頓國同盧國喺頓巴斯戰爭入面都成功打贏咗唔少地，包括完全控制頓涅茨克市。喺2月7號，經過吸納咗烏克蘭總統波羅申科同俄羅斯總統普京嘅意見之後，奧朗德同默克爾一齊推出咗一份新嘅和解方案，係頓巴斯和解嘅“最後機會”。
美國曾經建議為烏克蘭提供軍事援助嚟打贏埋場仗，但係畀默克爾批評，係佢有份推出新方案嘅原因之一。
有關國家嘅領導人喺2月11-12號喺明斯克開咗峰會，嚟討論呢份新嘅方案。有到場嘅包括奧朗德、默克爾、波羅申科、普京、同埋頓國同盧國嘅代表。場峰會維持咗超過16個鐘，德國方面形容做“非常艱難”嘅談判。
經過談判之後，大家宣佈同意咗一份新嘅協議，通常叫《新明斯克協議》。啲條文同原本嘅《明斯克協議》好似，例如全面停火、撤走武器、放戰俘、同烏克蘭做政改等等。
新日本製鐵

新日本製鐵株式會社（簡稱「新日鐵」或「NSC」）係日本一間鋼鐵企業。1970年成立，現任社長三村明夫，公司總部喺東京，僱員人數16,150（2011年3月31號）。
新日鐵有幾年上過全球鋼鐵製造商第一寶座，直到1998年先至畀大韓民國嘅浦項製鋼超越。2000年代，豐田汽車公司、日產汽車等日本車廠喺國內嘅產量減少，令日本鋼鐵企業受到沉重打擊。為咗因應汽車業減產之後對鋼材需求嘅滑落，新日鐵試過喺2008年10月到2009年3月之間嘅半年，減少400萬噸以上鋼鐵產量，成為新日鐵成立以唻最大同最大膽嘅減產計劃。
2011年2月，新日本製鐵出價95億美元收購住友金屬工業，成為全球第二大鋼鐵公司，計劃2012年10月合併成一間新嘅控股公司，新公司叫新日鐵住金株式會社。
新星

新星係白矮星表面嘅氫搞到核爆嘅現象，令粒星忽然光咗好多。
楊全盛

楊全盛，香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
楊健明

楊健明，香港親中派人士，香港大學專業進修學院榮休院長及特別顧問。

政治參與同經歷
佢係香港親中派嘅成員，主張大灣區唔同院校合作。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
楊冪

楊冪（粵拼：joeng4 mik6，1986年9月12號—）係中國女演員，北京出世，祖籍安徽，北京電影學院表演系畢業，2003年正式出道，參演過唔少電視劇同電影。代表作品包括《神鵰俠侶》同《三生三世十里桃花》。
楊凌農業高新技術產業示範區

楊凌農業高新技術產業示範區係中國陝西咸陽一個農業高新技術產業示範區，管轄楊陵區全境。
楊偉雄

楊偉雄，GBS，JP（英文：Nicholas Yang Wei-hsiung；1955年4月22號—）係香港科技生意人，2015年至2020年做過香港政府創新及科技局局長。

簡歷
楊偉雄1977年喺美國加州理工學院畢業，獲得電機工程及應用數學學士學位。佢分別喺1978年同1982年獲得美國史丹福大學頒授電機工程碩士學位同工商管理碩士學位。佢喺1978年加入英特爾公司任職高級設計工程師，之後喺Bain & Company任職策略管理顧問。
1983年返到香港，至1999年8月期間喺蜆殼電器工業（集團）有限公司任職執行董事同集團副董事總經理。1999年至2003年期間曾經任職多間科技公司同創業投資公司同私募基金投資公司。2003年10月至2010年2月出任香港數碼港管理有限公司行政總裁，2010年3月至2015年2月擔任香港理工大學行政副校長。2015年3月獲委任為行政會議非官守議員同行政長官創新及科技顧問。
2015年11月起出任創新及科技局局長。2020年生日嗰日畀國務院根據行政長官林鄭月娥嘅提名同建議免去局長職務，由機電工程署原署長薛永恒接任。楊偉雄發表聲明指「尊重行政長官的決定」，並「樂意離任」。
楊傳廣

楊傳廣（1933年7月10號—2007年1月27號）係中華民國十項全能奧運運動員，臺灣台東人，阿美族，綽號「亞洲鐵人」。
楊傳廣參加1960年羅馬奧運會十項全能比賽，楊傳廣雖然攞咗七個項目，領先拉菲爾莊遜（Rafer Johnson），喺鉛球一項落後太多，最後以58分之差輸咗，得銀牌。楊傳廣因而成為第一位響奧運會中獲得獎牌嘅中國人。
楊傳廣響1963年1月26號喺美國國際田徑邀請賽以十六英尺三點二五英寸嘅成績，打破撐竿跳世界紀錄，同時以9129分刷新十項全能運動嘅世界紀錄，成為十項全能史上打破九千分嘅第一人。十項全能運動嘅計分方式亦都因此而作出改變，而之後再無人能夠突破九千分。
2007年1月28號，楊傳廣喺加州中風去世，享年73歲。
數碼相架

數碼相架又叫電子相架，係個相架形電子儀器，可以唔使電腦或者打印機都顯示到數碼相。

用法
將相片或影片過落將記憶咭（SD咭）度，然後插入相架嘅讀咭器，駁電開機就自己播放。亦有啲相架連咭都唔使用，連接藍牙都得。
數碼繪圖板

數碼繪圖板（graphics tablet）係一種用電磁技術嘅電腦輸入裝置，使用方式係用專用電磁筆喺一塊數碼板表面上寫嘢畫嘢。
數碼腳印

數碼腳印（digital footprint）指一個人喺用電子架生嗰陣喺互聯網或者電子架生嗰度留低嘅一啲痕跡，例如係一個人喺社交媒體嗰啲留言呀噉。數據科學方面嘅工作者好興攞呢啲數據嚟做分析。
數碼藝術

數碼藝術（英文：digital art）係指局部或者完全用電子科技嚟整嘅藝術品。
數碼相機

數碼相機係用電子感應器將光學影像轉換做數碼檔案嘅相機，唔需要用菲林。
數碼簽署

數碼簽署（digital signature）係指用嚟鑑別以電腦收發嘅信息嘅方法。
數碼繪畫

數碼繪畫（英文：digital painting）係指用電腦方法創造畫作。一般嚟講，數碼繪畫嘅做法係，畫畫人會用一啲電子架生（可以睇吓數碼繪圖板）控制住部電腦，用部電腦嘅圖像軟件畫出想要嘅圖像，然後再將呢啲訊息傳去打印機等嘅機械嗰度，等部打印機將顏料加落去紙等嘅表面上高，而且廿一世紀嘅圖像軟件仲有好多技術能夠造出似油畫或者水彩畫噉嘅筆觸等嘅效果。
數碼聲音廣播

數碼聲音廣播（英文：Digital Audio Broadcasting，縮寫：DAB）係一種電台廣播嘅數碼技術，可以傳送聲音同數據，免卻模擬廣播嘅限制。聲音同包括文字同圖像嘅資訊都可以透過電子方式處理，轉化成為數碼格式傳遞。

制式
數碼聲音廣播‎技術上可以分為唔同嘅系統同制式，有取代FM廣播嘅Eureka 147同ISDB-T，亦有針對AM廣播嘅DRM，同埋可以AM/FM並存嘅IBOC等系統，佢哋都有一個共通點，係現時嘅AM/FM收音機都接收唔到。

Eureka 147
Eureka 147係現時歐洲廣播聯會（European Broadcasting Union）推廣嘅制式，喺歐洲、加拿大同部份亞洲地區採用。佢嘅設計係需要另外喺新嘅「L頻帶」或「甚高頻帶VHF Band III」操作，頻寬1.5 MHz，最大可傳送大概1.2 Mbps嘅數據；聲音嘅運算使用48 kHz同16-bit採樣率，然後用MPEG 1-Layer 2（MP2）嘅方式來壓縮，若果作單聲道嘅廣播，系統可以容許彈性使用64－192 kbps嘅速率，一般情況下，一條1.5 MHz嘅頻道可以容納6個256 kbps嘅立體聲電台，同跟節目有關嘅數據。
新嘅DAB+制式，使用HE AAC v.2，或者叫做MP4，可以更有效噉提高聲頻壓縮效能，一個載套可以容納18套或更多嘅節目。
DAB+、DAB同DMB可以混合喺一個載套，但係有一定嘅限制。DAB+有出色嘅編碼，更正同多媒體嘅功能，適用於聲頻廣播。

缺點
數碼接受器較傳統接收器貴。
數碼收音機耗電量比較高。
接收門檻比模擬訊號更高。
數碼物件識別號

數碼物件識別號‏‎，譒自英文digital object identifier，減筆DOI，用來標示網上出版物，有個不變記識，獨一無二。出版物如書、期刊、影片、資料、報告，諸如此類。由於網址可以變，登記人要負責指啱個位。識別號其他譯名，有數碼物件識別碼、數字物件識別符、數字物件唯一識別元等。
普世文化通則

普世文化通則（粵拼：pou2 sai3 man4 faa3 tung1 zak1；英文：cultural universal）係指一啲喺世上所有嘅文化當中都有出現嘅元素、模式、特質、或者制度。
例如世上所有文化喺傳統上都會用某啲方式流傳故仔。
普世聖公宗

普世聖公宗（英文：Anglican Communion）嘅誕生係由於英國聖公會喺世界各地建立教會所造成。從歷史嘅角度嚟講，普世聖公宗嘅發展有兩個階段。
17世紀嗰陣聖公會開始喺美國、澳洲、加拿大、紐西蘭同南非等前英殖民地創立教會。
18世紀起，由一批聖公宗傳教士喺亞洲、非洲及拉丁美洲建立聖公宗教會。
聖公宗係一個世界大家庭，有一億一千萬教友，分佈喺39個教省，係第三大基督信仰宗派。裏面有160個國家同地區嘅聖公會教友。佢哋講唔同嘅語言，嚟自唔同種族同文化。
普世聖公宗唔似羅馬天主教，並唔係一個統一嘅教會體制，係一個「教會團契」，所有聖公宗嘅教會地位平等，英國國教會（The Church of England，英格蘭聖公會）亦唔做總會嘅角色，因此體現出「自主嘅共融」（Autonomy-in-Communion）嘅原則。
每一個地區嘅聖公會教會都係自立嘅，但佢哋係透過歷史、神學、崇拜同普世聖公宗精神領袖坎特伯里大主教嘅關係，建立一個獨特嘅聯合教會，叫做普世聖公宗（Anglican Communion）。自1867年開始，普世聖公宗平均每十年開一次全球聖公宗大會，名叫蘭柏會議。自1978年開始，改喺肯特郡大學嘅坎特伯里校園裏面舉行，就主教佢哋嘅起居同祈禱生活。

聯合教會
喺南亞地區，聖公宗會同其他相近宗派組成聯合教會。而呢啲教會都係普世聖公宗嘅教省一部分。呢聯合教會特別嘅地方，都計「同普世聖公宗完全共融嘅教會」，因為聯合教會裏有唔少其他教派嘅信徒同普世聖公宗共同崇拜，共用教堂同神職人員等等。
孟加拉聯合教會（The Church of Bangladesh）
北印度聯合教會（The (United) Church of North India）
巴基斯坦聯合教會（The (United) Church of Pakistan）
南印度聯合教會（The (United) Church of South India）

非教省地區
有一啲聖公會教會，由於地位特殊，所以唔屬於任何教省，由坎特伯里大主教直接管轄（Extra-Provincial to the Archbishop of Canterbury）。
百慕達教區（Diocese of Bermuda）
古巴聖公會（Iglesia Episcopal de Cuba）
福克蘭群島牧區（Parish of Falkland Islands）
路西坦尼亞教會（The Lusitanian Church）
西班牙改革聖公會（The Reformed Episcopal Church of Spain）
錫蘭（斯里蘭卡）聖公會（The Church of Ceylon）

同聖公宗完全共融嘅教會
一啲教會雖然喺禮儀同信念而有所唔同，不過呢啲教會同普世聖公宗教會達成互相完全理解，並互不指責對方為異端，喺某些方面互相合作，如公用教堂，神職人員等等，叫做教會之間嘅完全共融（Full communion）。
同普世聖公宗完全共融嘅教會，除咗上述四個喺南亞嘅聯合教會外，重有
舊公教會（Old Catholic Church）
聖多馬教會（Mar Thoma Syrian Church of India）
菲律賓獨立教會（Philippine Independent Church）
晨運

晨運即係晨早做運動，例如：晨早跑步、行山、太極、12式、晨操、游水咁。晨運時間大約嚮清晨5點至9點之間，返工之前，當時空氣比較新鮮，公園同行山徑植物放出氧氣、芬多精同負離子。一般相信帶氧運動呼吸可以淨空肺部、幫到心肺機能，提神醒腦，令大腦得到充足氧氣同負離子，令交感神經同副交感神經得到平衡。兼且鍛練體力、減少心理壓力、平和情緒、有助新陳代謝、更加增強免疫功能。
普世價值

普世價值（英文：Universal value），係講一種值，係咪人人都認為值。人嘅值之中，有道德、美感偏好、人有特徵、人所熱衷、社會秩序。有無普世價值，喺道德哲學、文化人類學，都係未證實嘅命題。雖則有啲喜好，繁花世界，人人都見喜好，如外表吸引，後生，對稱，而有啲，例如苗條，就歸入相對美感之內，要睇文化準則。唔只美感，如道德一樣有相對，相對道德者，就唔認為道德有普世價值。
聲稱一樣嘢屬普世價值，有兩種唔同途徑，一者，佢係人人都覺得值。二者，人人有條理咁諗過，都覺得值。前者乜時乜地乜處境，都見得絕多數係。後者就有人話唔係，只要諗清楚，就覺得值。如甘地話非暴力係普世，現況有好多人唔係咁諗。咁就要拗，只要人諗清楚，大家都會覺得非暴力啱。
有好多唔同嘢，都有人聲稱係普世價值，如生育、如享樂、如民主。係咪有普世價值，若果有，邊啲係，邊啲唔係，就睇心理學、政治科學、哲學。

哲學思考
哲學上對普世價值嘅思考主要集中喺價值論同價值觀上，但喺倫理學、美學同政治哲學都起到重要作用。

倫理學思考
歸結主義（英文：Consequentialism）認為只有產生具普世價值結果嘅行為至係正確行為。功利主義認為，快樂同痛苦係唯一具有普遍意義上內在價值嘅嘢。
普世教會合一運動

普世教會合一運動（英文：ecumenism 或 oecumenism，又叫教會再合一運動、基督信仰合一運動、普世教會主義，簡稱合一運動），係提倡現代基督教內各宗派同教派重新合一嘅運動。普世教會合一運動喺最初開始嘅時候叫做「向心運動」，主要對象係基督宗教。
楊大嶺

楊大嶺（粵拼：joeng4 daai6 leng5）係中國廣東廣州嘅一座山，喺黃埔區龍湖街道佛塱同從化太平鎮秋楓峒嘅交界，海拔349m。
佢亦係九佛地區嘅最高峯，喺山頂可以望到嗮成個九佛、佛塱同秋風洞呢三個地方。
楊天命

楊天命（1964年12月2號—），原名姚偉豪，係香港一位玄學、卜卦、八字同埋姓名研究者，亦係堪輿學家，俗稱風水佬。
楊天命喺聖公會聖馬利亞堂莫慶堯中學畢業，做過香港有線電視娛樂台主持人，成日出席各類大小電視台節目客串。
佢響2012年初嗰陣批算唐英年喺2012年香港特別行政區行政長官選舉「應該好大機會順利當選」。

演出
呢個表唔完整，歡迎加料。
楊天經

楊天經（英文：Dexter Young，1975年3月25號—），係香港男演員。佢阿媽係粵語片演員陳寶珠。佢2001年出道，2007年入咗無綫電視，工作包括拍劇同做體育節目主持，2012年轉投香港電視網絡拍劇，之後變做自由身演員。
楊堅

隋文帝楊堅（541年7月21號—604年8月13號），係隋朝開國皇帝，581年到604年在位，廟號高祖。

生平
楊堅係東漢太尉楊震（關西孔子楊伯起）嘅14世孫，阿爸係西魏隨國公、北周柱國、大司空楊忠（追尊隋武元帝），阿媽係呂氏。楊堅嘅老婆係北周重臣獨孤信嘅女獨孤伽羅。
楊堅嘅長女嫁畀北周宣帝做皇后。580年，周宣帝過身，周靜帝得7歲度，北周嘅軍政大權落咗入楊堅度。擁護北周宇文氏嘅相州總管尉遲迥、益州總管王謙等人起兵反對楊堅，雖然初時聲勢浩大，但係最終都畀楊堅派兵平息曬。
581年，楊堅以禪讓名義篡咗北周，自己做皇帝，改國號「隋」，改元「開皇」。冇耐佢就派人殺咗周靜帝。583年，實行州縣二級制。587年，隋朝吞併西梁。588年派兵攻打南方嘅陳朝，第二年陳朝就滅亡咗。
601年改用年號「仁壽」。
楊堅喺晚年因為聽咗擦鞋仔楊素嘅讒言，廢咗太子楊勇，改立楊廣做太子。楊堅過身之後楊廣繼位，就係隋煬帝。
楊威利修

楊威利修，香港作家，喺參與香港反送中運動之後被逼流亡海外，之後同一啲其他同佢有相約經歷嘅海外香港人一齊搭建咗《香港秘密行動》網站，刊登一啲香港勇武抗爭者嘅心路歷程。
楊培安

楊培安（英文：Roger Yang；1971年6月5號—）係臺灣男歌手，黃禾音樂工作室負責人。喺臺灣高雄市出世。
1988年，17歲嘅楊培安加入業餘樂團Dirty Fingers做主唱，自此起步加入音樂圈。
楊天宇

楊天宇（Angus Yeung，1994年12月14號—）係香港男演員，2017年出道，屬英皇娛樂旗下藝人。
楊天宇先後讀喇沙書院同美國西雅圖華盛頓大學畢業，之後返香港同英皇娛樂簽約做演員。

演出
呢個表唔完整，歡迎加料。
楊姬銀

楊姬銀，係大韓民國嘅一個女藝人同埋歌手。
楊婉儀

楊婉儀（英文：Winnie Young，1970年6月3號—）係1995年度香港小姐競選嘅冠軍。
曲沃

曲沃係中國山西臨汾一個縣，總面積438平方公里，人口24萬。
曲氏

曲氏，姓氏之一。百家姓有記。
曲氏起源有幾個。一，夏后姒履癸，其大臣曲逆之後。二，《風俗通義》所載，出自姬姓。周天子姬發三仔叔虞，封於晉。叔虞八代孫，春秋晉侯姬費王，封細仔姬成師於曲沃，世稱曲沃桓叔。孫後來自立為晉公姬稱。而成師後代，封地為氏，為曲沃氏。後引改名曲氏。按，曲沃即今山西省聞喜縣東北。三。麴氏改曲氏。
曲氏雪花

曲氏雪花（英文：Koch snowflake）係一隻早期發現同描述嘅碎形，有自相似特性。佢係用曲氏曲線（Koch curve）砌出嚟，係瑞典數學家海里格·馮·科赫喺1904年喺論文「On a Continuous Curve Without Tangents, Constructible from Elementary Geometry」到提出嘅。

整法
睇埋：碎形同遞歸 (電腦科學)
一塊曲氏雪花嘅整法（簡化噉講）如下：
首先，攞住個等邊三角形（三條邊一樣咁長、三隻內角都係 60° 嘅三角形）；
同每條邊，做以下步驟
將條邊分做三橛，三橛一樣咁長；
用中間嗰橛做底邊，畫個新嘅等邊三角形，呢個三角形要指向外；
將上一步入面攞嚟做底邊嗰條線剷走；
步驟 2 產生嗰啲新三角形，每個都攞嚟做步驟 1 同 2，同時忽略嗰啲剷走咗嘅底邊。
想像將上面嘅過程無限噉重複，就會出好似下面幅 gif 噉嘅情況。好似曲氏雪花噉嘅碎形有好多畀人覺得係得意嘅特徵－例如攞住塊真正嘅曲氏雪花，再慢慢噉望近啲，會發覺無論望到幾近，塊雪花都仲會有更加細嘅三角形（仔細結構），而且啲細結構同大結構相似（自相似）。
比斯開灣

比斯開灣（英文：Bay of Biscay）係大西洋一個海域，喺法國布列塔尼同西班牙加利西亞嗰頭。
比武招親

比武招親，係一種武俠世界嘅招親方式之一，女方設開擂台，邀請公眾參選，候選人以武功最好獲得婚約。嚮金庸小說《射鵰英雄傳》中，穆念慈比武招親，由楊康勝。
比森特霍士

比森特霍士（葡文：Vicente Fox；1942年7月2號—）係墨西哥企業家同政治人，喺2000年至2006年間出任第五十五任墨西哥總統。
維基同享有多媒體嘅嘢：Vicente Fox
比斯特足球會

比斯特足球會（英文：Stade Brestois 29），係法國比斯特嘅一間職業足球球會，依家踢緊法國甲組足球聯賽‎。
比斯開省

比斯開省 （巴斯克文：Bizkaia；西班牙文：Vizcaya）係西班牙巴斯克自治區北部嘅一個省，2021年人口有1,154,334。省會係畢爾包。

歷史
歷史悠久， 比斯開自中舊石器時代以來就有人居住。 羅馬時期，包括西班牙省 (拉丁文：Hispania) 嘅中北部地區 。 中世紀時，比斯開屬於納華拉王國，後尾卡斯迪拿王國。
明智光秀

明智光秀（？—1582年7月2號）係日本美濃國土岐源氏支族。老豆明智光綱早死，由阿叔明智光安照願。做過官叫日向守。正室係熙子（其實係光秀第二任妻子）。明智光秀個嫡男係光慶，三女係玉子。
明末三案

明末三案，係明朝後來期嘅三大宫廷疑案，就係梃擊案、紅丸案、同移宮案，嗰時引起咗東林黨同埋非東林黨嘅爭議，好大件事。

梃擊案
梃擊案喺明神宗年間發生，張差想用梃（即係木棍）去殺死太子朱常洛，失敗咗。大家懷疑係鄭貴妃想立自己嘅囝做太子，所以謀殺佢。

紅丸案
明光宗朱常洛病咗，食咗用大黃、芒硝（硫酸鈉）做嘅藥係咁屙，後來睏唔到覺，食唔落嘢，頭暈暈。鴻臚寺嘅李可灼獻咗粒紅丸，好似好番咗啲，但隨即喺九月一日駕崩，淨係做咗29日皇帝。大家都話係紅丸入面嘅紅鉛用得唔啱。

移宮案
天啟帝登基，養過皇帝嘅李選侍，夾硬要住係乾清宮，東林黨人極之反對，迫佢搬走。
明氏

明係唐人姓氏，喺《百家姓》裏頭排第111位。

名人
明玉珍：元朝末年農民起義軍隊領袖，創建明夏政權，原名旻玉珍
明居正：中華民國政治學家
明長福、明嘉福兄弟：香港生意人、畫則師
明肇森：香港生意人、資深馬主
明德豐：香港藝人
明凱：中國電玩家，網名諾言或Clearlove
明天 (足球員)（中文：明天 (足球运动员)）：中國足球員
呢篇明氏係同姓氏有關嘅楔位文章，重未寫完嘅。麻煩你幫手充實佢。
明治

明治（粵拼：ming4 zi6）係日本明治天皇在任嗰陣最後用嘅年號，而時間係從1868年10月23號開始，一直到1912年7月30號為止。「明治」呢個詞係出自《易經》嘅「聖人南面而聽天下，向明而治」。而「明治」呢個年號喺以前入過替補10次。

同西方年曆嘅映射
明治M年同公元c年嘅關係：
M = c - 1867 = c - ( 1900 - 33 )
啫係話喺公元1900年或之後嘅年份入面，最後嗰兩個數字再加上33就係明治嘅年份喇。
明暗處理

明暗處理（英文：shading）喺電腦圖像等嘅嘢嘅製作上係指幫一幅圖像嘅各部份加光暗效果。
明月幾時有

《明月幾時有》（英文：Our Time Will Come）係一部由許鞍華執導嘅劇情片，由周迅、彭于晏、霍建華、葉德嫻、郭濤、蔣雯麗主演。呢套片響2017年7月1號喺中國大陸上映、2017年7月6號喺香港上映、2017年7月7號喺臺灣上映。

劇情
呢套片以「東江縱隊生死大營救」事件為敍事線索，講述以香港傳奇女性「方姑」為代表嘅仁人志士，喺1940年亂世中嘅香港展開生死救援嘅故事。影片由一系列嘅黑白片段串聯而成。以一位年邁嘅抗戰老兵鄭家彬（梁家輝飾）嘅回憶貫穿全片。
日本仔佔領咗香港後，為咗令身響英屬香港嘅茅盾（郭濤 飾）、鄒韜奮（黃志忠演）、夏衍等多位中國文化名人坐船逃回中國大陸，以劉黑仔（彭于晏演）為主要代表嘅抗日短槍隊成員積極擔負起這些名人嘅安全轉移任務。茅盾夫婦由響租住響教師方蘭（周迅演）家裡，方蘭也為逃離行動出了一份力。任務結束後，劉黑仔邀請方蘭加入到抗日嘅隊伍中，係港區中隊裡擔任一名情報隊員，佢因此同阿四成為患難嘅戰友，方蘭阿媽（ 葉德嫻演）好擔心女兒嘅安危。而方蘭（周迅演）嘅情人李錦榮（霍建華演）就係一個響日軍領導嘅憲兵隊工作嘅特工，佢同其他同事秘密為抗日隊員提供日軍嘅情報資訊，同時盡量避免身份暴露。
明母

明母（粵拼：ming4 mou5；中古漢語拼音：mieng）係中古漢語聲母，屬脣音嘅幫組，係次濁聲母。呢個聲母接韻母時，無開合口之分，同四個等都可以接。
其例字如下（中古漢語拼音採用古韻羅馬字）：

擬音
因爲大多數嘅漢語族語言、域外方音、對音中，滂母大多發[m]，所以學界一致同意將佢擬音爲[m]。

上古來源
大部分學者都認爲明母字來自上古漢語嘅[m]輔音，呢個音喺上古音到中古音嘅演變好穩定。

演變
喺相當多漢語族語言中，脣音三等字嘅一部份（有學者認爲係合口字，有學者認爲係主要元音爲後元音，或者由於某啲介音）轉變爲脣齒音。音韻學上稱呢啲字爲輕脣音，而仍保持雙脣音發音嘅字爲重脣音。喺三十六字母中，《切韻》系統中幫母嘅重脣音仍稱幫母，而輕脣音稱微母（mei4 mou5；中古漢語拼音：myoi）。同幫、滂、並三母比較，明母輕脣化嘅字比較少，例如北京音系中東韻三等、鍾韻同尤韻字，喺幫、滂、並母讀輕脣，而明母爲重脣。而喺粵語中，雖然幫、滂、並母有輕脣字，明母全部爲重脣。

喺粵語嘅演變
早期中古漢語（切韻音系）中，脣音只有幫組，到後期嘅三十六字母階段，脣音分出重脣同輕脣，粵語基本上繼承自三十六字母階段嘅發音，但係明母例外。
重脣音中，明母繼續係古音狀態，對應嘅粵拼係m。對聲調嘅影響係，明母字派入聲調中嘅陽聲調。有少部分明母字，如彌、瀰等，轉爲鼻音n。
輕脣音中，佢喺三十六字母屬微母，喺粵語微母冇分化出來，繼續係讀明母。聲調嘅影響同明母一樣。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅m聲母全部來源自中古音嘅明母。

喺吳語嘅演變
切韻嘅明母喺吳語中分兩種，重脣明母繼續係古音狀態，對應嘅吳拼係m／[m]；輕脣微母喺文讀脫鼻音，同奉母合流，對應嘅吳拼係v／[v]，而白讀繼續係重唇嘅m。如物字，動物嘅物讀文讀，讀veh，物事嘅物讀白讀，讀meh。
切韻嘅明母變微母有條演化式：m+i, y+a, o = mv。i, y即係三等介音（唔分開合口），佢嘅韻腹一旦係a, o，佢嘅聲母就會轉爲mv。

喺普通話嘅演變
切韻嘅明母喺普通話嘅演變同吳語一樣，重脣明母繼續係古音狀態，對應嘅普拼係m，輕脣微母繼續向前演化，由v變w。

喺日文嘅演變
喺日文，明母唔分輕重脣，喺吳音係ま行（[m]），喺漢音係ば行（[b]）。

喺越南文嘅演變
喺越南文，佢嘅情況同吳語一樣，明母繼續係m（[m]），微母字轉爲v（[v]），喺聲調上，平聲喺陰平，仄聲喺陽聲調。重紐四等字轉d（[dʑ]），如民（中古漢語mjin）讀dân。
明朝那些事兒

《明朝那些事兒》係網上連載嘅明朝（1344年－1644年）歷史故仔，作者係當年明月，本身叫石悅，係中國一個公務員，2006年3月喺天涯社區第一次發表，從朱元璋建國講起，每月點擊率超過百萬人次。有集結成書籍刊行，台灣都有出正體版。
《明朝那些事兒》到2008年3月發表至萬曆朝嘅國本之爭，4月發表到李成梁經略遼東與努爾哈赤嘅堀起，7月寫魏忠賢嘅事。2008年底發表到崇禎初年，袁崇煥伏誅嘅事。2009年1月初發表盧象升、孫傳庭等人剿寇。
當年明月每日會發表文章一小篇，字數唔夠一千字，週末嗰陣通常休息唔發表，有時會連休幾日，並喺網上公布。
明氏距離

明氏距離（粵拼：ming4 si6 keoi5 lei4；英文：Minkowski distance）係距離嘅一種計法，係歐幾里得距離（最直接嗰種）同曼克頓距離嘅廣義化。

概論
睇埋：歐幾里德距離同曼克頓距離
想像家陣設兩點，叫佢哋做  同 ，每點係個向量，包含  咁多個數（維度係 ），噉要計嗰兩點之間嘅距離（）
明氏距離條式係:Table 2
，當中  同
－ 條式就係計曼克頓距離，而  條式就係計歐幾里得距離。
明月湖

明月湖（粵拼：ming4 jyut6 wu4）係中國江蘇揚州嘅小型淡水湖，喺國展路西面。
本田NR

本田NR（ホンダ・NR）係日本本田公司旗下嘅一款電單車，1992年4月推出。
本田Jade

本田Jade（ホンダ・ジェイド；簡化字：本田杰德）係日本本田公司嘅一款多功能旅行車，中國大陸喺2013年到2020年推出，日本喺2015年到2020年製造同販售。中國大陸版本由東風本田汽車製造，日本右軚版本（包括香港同澳門）喺狹山工場製造。

銷售
Jade主要係針對中國市場開發，2015年2月開始喺日本同埋香港、星加坡等亞洲部份地區發佈。因為銷量一般，2018年5月退出咗星加坡市場。
本田Torneo

本田Torneo（ホンダ・トルネオ）係日本本田公司喺1997年9月到2002年10月所推出嘅一架中型房車。
本田Stepwgn

本田Stepwgn （ホンダ・ステップワゴン）係日本本田公司喺1996年出嘅多功能七人車。
本田Civic Shuttle

本田Civic Shuttle（ホンダ・シビックシャトル）係日本本田公司製造同販售嘅一款五門旅行車，呢款車以第三代同第四代Civic為基礎，商用版本叫做Civic PRO（シビック プロ）。
本田Civic Type R

本田Civic Type R（ホンダ・シビックタイプR）係日本本田公司喺1997年8月推出嘅一款高性能房車同揭背車，波箱採用五前速 / 六前速棍波設計。
本田Stream

本田Stream（ホンダ・ストリーム）係日本本田公司喺2000年10月開始推出嘅嘅一款多功能旅行車。第二代車型喺2006年7月13號開始發表。
本田Super Cub

本田Cub / Super Cub（ホンダ・カブ / スーパーカブ）係日本本田公司旗下嘅一款彎樑車，1958年開始推出。
橫谷繁

橫谷繁（1987年5月3號—）係日本足球員，司職中場，效力大宮松鼠。
橫關浩一

橫關浩一（1979年9月11號—）係日本足球員，司職後衞，效力過甲府風林。
橫衝直撞出重圍

《橫衝直撞出重圍》（法文：La Grande Vadrouille）係套法國嘅笑片，喺1966年上畫。呢套戲嘅主角係保維路同埋路易狄芬尼。
橫谷政樹

橫谷政樹（1952年5月10號—）係日本足球員，司職後衞，曾經喺1974～1977年間爲日本足球代表隊出場20次。
橫貫南極山脈

橫貫南極山脈（英文：Transantarctic Mountains），係南極洲一條主要山脈，由維多利亞地去到威德爾海，約莫3500公里長，將南極洲分開東西兩邊。
橫須賀

橫須賀（よこすか）係日本神奈川縣一個中核市，人口41萬。
培理公園
三笠公園
三笠號戰艦
橫須賀海軍設施
觀音崎
猿島
立石公園
海軍咖喱